pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ต่ออายุมาตรการเร่งด่วนเพื่อบรรเทาผลกระทบต่อประชาชนจากสถานการณ์พลังงาน ลดก๊าซ LPG สำหรับหาบเร่ แผงลอย - ลดก๊าซหุงต้มสำหรับผู้ถือบัตรสวัสดิการแห่งรัฐ - อุดหนุนราคาขายปลีกน้ำมันดีเซล
วันอังคารที่ 13 กันยายน 2565
ต่ออายุมาตรการเร่งด่วนเพื่อบรรเทาผลกระทบต่อประชาชนจากสถานการณ์พลังงาน ลดก๊าซ LPG สําหรับหาบเร่ แผงลอย - ลดก๊าซหุงต้มสําหรับผู้ถือบัตรสวัสดิการแห่งรัฐ - อุดหนุนราคาขายปลีกน้ํามันดีเซล
ต่ออายุมาตรการเร่งด่วนเพื่อบรรเทาผลกระทบต่อประชาชนจากสถานการณ์พลังงาน ลดก๊าซ LPG สําหรับหาบเร่ แผงลอย - ลดก๊าซหุงต้มสําหรับผู้ถือบัตรสวัสดิการแห่งรัฐ - อุดหนุนราคาขายปลีกน้ํามันดีเซล - ขยายมาตรการช่วยเหลือค่าไฟฟ้ากลุ่มเปราะบาง ถึงสิ้นปีนี้
วันที่ 13 กันยายน 2565 นายอนุชา บูรพชัยศรีรองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี เห็นชอบมาตรการเร่งด่วนด้านพลังงานเพื่อบรรเทาผลกระทบต่อประชาชนจากสถานการณ์พลังงานไปจนถึงเดือนธันวาคม 2565ประกอบด้วย การขยายมาตรการที่กําลังจะสิ้นสุดลงในเดือนกันยายน2565รวมทั้งมาตรการบรรเทาผลกระทบด้านไฟฟ้าสําหรับบ้านที่อยู่อาศัยที่ใช้ไฟฟ้าไม่เกิน 500 หน่วย/เดือน ซึ่งเป็นกลุ่มเปราะบางที่ได้รับผลกระทบจากการเพิ่มขึ้นของค่า Ft รายละเอียด ดังนี้
การขยายมาตรการไปถึงเดือนธันวาคม2565
1. มาตรการช่วยเหลือด้านราคาก๊าซ LPG ประกอบด้วย
ขยายระยะเวลาส่วนลดราคาก๊าซ LPG แก่ร้านค้า หาบเร่ แผงลอยอาหารที่ถือบัตรสวัสดิการแห่งรัฐ ไม่เกิน 100 บาท/ราย/เดือน และส่วนลดค่าซื้อก๊าซหุงต้มแก่ผู้มีรายได้น้อยผ่านบัตรสวัสดิการแห่งรัฐ จาก 45 บาท/คน/ 3 เดือน เพิ่มขึ้นอีก 55 บาท/คน/ 3 เดือน รวมเป็น 100 บาท/คน/ 3 เดือน ตั้งแต่เดือนตุลาคม - ธันวาคม 2565 คาดว่าจะมีผู้ใช้สิทธิลดค่าซื้อก๊าซหุงต้มประมาณ 5.5 ล้านราย งบประมาณประมาณ 302.5 ล้านบาท
2. มาตรการบริหารราคาน้ํามันดีเชล คงอุดหนุนราคาขายปลีกน้ํามันดีเซลโดยใช้กลไกกองทุนน้ํามันเชื้อเพลิง ช่วงเดือนตุลาคม - ธันวาคม 2565 เพื่อบริหารจัดการราคาขายปลีกน้ํามันดีเซลให้อยู่ในระดับที่เหมาะสม
สําหรับ มาตรการบรรเทาผลกระทบด้านไฟฟ้า เพื่อบรรเทาผลกระทบต่อประชาชน โดยการช่วยเหลือค่าไฟฟ้าของกลุ่มผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 500 หน่วยต่อเดือน เป็นเวลา 4 เดือน ตั้งแต่ค่าไฟฟ้าประจําเดือนกันยายน - ธันวาคม 2565 ดังนี้
(1) กลุ่มผู้ใช้ไฟฟ้าบ้านอยู่อาศัยที่ใช้ไฟฟ้าไม่เกิน 300 หน่วย/เดือน ซึ่งเป็นกลุ่มเปราะบาง ให้ส่วนลดค่า Ft จํานวน 92.04 สตางค์/หน่วย
(2) กลุ่มผู้ใช้ไฟฟ้าบ้านอยู่อาศัยที่ใช้ไฟฟ้าระหว่าง 301 - 350 หน่วย/เดือน ซึ่งเป็นคนชั้นกลาง ให้ส่วนลดจากการเพิ่มขึ้นของค่า Ft ร้อยละ 75 จํานวน 51.50 สตางค์/หน่วย
(3) กลุ่มผู้ใช้ไฟฟ้าระหว่าง 351 - 400 หน่วย ให้ส่วนลดค่า Ft ร้อยละ 45 คือ จํานวน 30.90 สตางค์ต่อหน่วย/เดือน
(4) ผู้ใช้ไฟฟ้าระหว่าง 401 - 500 หน่วย ให้ส่วนลดค่า Ft ร้อยละ 15 คือ จํานวน 10.30 สตางค์/หน่วย คาดว่า จะใช้งบประมาณ 9,128.41 ล้่านบาท
“มาตรการบรรเทาผลกระทบหลายมาตรการจสิ้นสุดลงในเดือนกันยายน นี้ ในขณะที่ แนวโน้มสถานการณ์ที่ราคาพลังงาน ทั้งน้ํามันและก๊าซธรรมชาติ ยังคงเพิ่มขึ้นต่อเนื่อง ซึ่งส่งผลกระทบต่อต้นทุนการผลิต ราคาค่าไฟฟ้า รัฐบาลจึงตั้งใจจะช่วยบรรเทาภาระค่าครองชีพของประชาชนทั่วไปและประชาชนที่มีรายได้น้อยอย่างต่อเนื่อง และผลกระทบต่อภาคอุตสาหกรรมด้วย” นายอนุชา กล่าว
รัฐบาลไทย-ข่าวทำเนียบรัฐบาล-รัฐบาลหนุนการจ้างงานคนพิการ ต.ค. 64 - ส.ค. 65 สร้างรายได้แล้วกว่า 1,661 ลบ. ผู้สนใจติดต่อ สนง.จัดหางานจังหวัด/กทม. พื้นที่ 1 - 10 หรือ โทร. 1506 กด 2
วันจันทร์ที่ 3 ตุลาคม 2565
รัฐบาลหนุนการจ้างงานคนพิการ ต.ค. 64 - ส.ค. 65 สร้างรายได้แล้วกว่า 1,661 ลบ. ผู้สนใจติดต่อ สนง.จัดหางานจังหวัด/กทม. พื้นที่ 1 - 10 หรือ โทร. 1506 กด 2
.....
กระทรวงแรงงาน เผยความสําเร็จการส่งเสริมการจ้างงานคนพิการโดยสถานประกอบการ ในการให้สิทธิสัมปทานพื้นที่ทํากิน พื้นที่เพื่อจําหน่ายสินค้า - บริการ จ้างเหมาบริการ ฝึกงาน ให้การอบรมหลักสูตรประกอบอาชีพ ฯลฯ ซึ่งจากการดําเนินงานในปีงบประมาณ 2565 (ต.ค. 64 - ส.ค. 65) มีคนพิการ - ผู้ดูแลได้รับสิทธิแล้ว 14,546 ราย จากนายจ้างภาครัฐ/เอกชน 1,956 แห่ง ก่อให้เกิดรายได้กว่า 1,661,807,770 บาท
.
พร้อมเดินหน้าเปิดรับลงทะเบียนสิทธิฯ ต่อเนื่อง ตั้งแต่ 1 ต.ค. - 31 ธ.ค. 65 โดยมีหลักเกณฑ์ว่า การจัดทําสัญญาขอใช้สิทธิของทั้งสองฝ่ายเป็นไปโดยสมัครใจ/ มูลค่าสัญญาไม่น้อยว่า 114,245 บาทต่อปี/ รายชื่อคนพิการที่ขอใช้สิทธิจะต้องไม่ซ้ําซ้อนกับปีที่ผ่านมา
.
คนพิการ - สถานประกอบการที่สนใจสามารถติดต่อขอรับบริการได้ที่ สนง.จัดหางานจังหวัด/ สนง.จัดหางานกรุงเทพมหานครพื้นที่ 1 - 10 หรือสอบถามเพิ่มเติมที่ สายด่วน 1506 กด 2
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บขส. เตรียมความพร้อมในช่วงวันหยุดยาววันที่ 22 - 24 ตุลาคมนี้ คาดเดินทางไม่น้อยกว่า 30,000 คนต่อวัน เตรียมจัดรถโดยสารกว่า 2,900 เที่ยว มั่นใจเพียงพอ ไม่มีตกค้าง
วันศุกร์ที่ 21 ตุลาคม 2565
บขส. เตรียมความพร้อมในช่วงวันหยุดยาววันที่ 22 - 24 ตุลาคมนี้ คาดเดินทางไม่น้อยกว่า 30,000 คนต่อวัน เตรียมจัดรถโดยสารกว่า 2,900 เที่ยว มั่นใจเพียงพอ ไม่มีตกค้าง
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคมเปิดเผยว่า ในวันหยุดยาวต่อเนื่อง (วันปิยมหาราช) ระหว่างวันที่ 22 - 24 ตุลาคม 2565 บขส. ได้เตรียมความพร้อมอํานวยความสะดวกประชาชนเดินทางกลับภูมิลําเนา ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ บขส. ดูแลประชาชนให้ได้รับบริการที่สะดวก ปลอดภัย ทั้งนี้ บขส. คาดการณ์ว่าในช่วงวันหยุดนี้จะมีประชาชนเดินทางเพิ่มขึ้นกว่าช่วงเวลาปกติ เนื่องจากเป็นวันหยุดต่อเนื่อง และใกล้วันเปิดเทอมของหลายโรงเรียน ดังนั้น จึงได้จัดรถโดยสาร (รถ บขส. รถร่วม และรถตู้) ทั้งเที่ยวไปและเที่ยวกลับกว่า 2,900 เที่ยวต่อวัน รองรับผู้โดยสารได้กว่า 30,000 คนต่อวัน
สําหรับผู้ใช้บริการสามารถจองตั๋วล่วงหน้าผ่านช่องทางการจําหน่ายตั๋วของ บขส. อาทิ Application : E-Ticket เว็บไซต์ บขส. www.transport.co.th เคาน์เตอร์จําหน่ายตั๋ว บขส. เคาน์เตอร์เซอร์วิส และตัวแทนจําหน่ายตั๋ว ของ บขส. ทั่วประเทศ สําหรับลูกค้าสมาชิก บขส. Card จะได้รับสิทธิพิเศษเมื่อซื้อตั๋วโดยสาร บขส. จะได้รับส่วนลด 5% และเมื่อซื้อตั๋วโดยสารเดินทางตั้งแต่วันนี้ - 24 ตุลาคม 2565 ผ่านช่องทางออนไลน์จะได้รับคะแนนสะสมคูณสอง สามารถสอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
นอกจากนี้ ในด้านความปลอดภัยได้เน้นย้ําให้ทุกฝ่ายที่เกี่ยวข้อง ปฏิบัติตามมาตรการ 4 พร้อม คือ รถโดยสารพร้อม คนพร้อม สถานีพร้อม บริการพร้อม ควบคู่ไปกับการป้องกันและควบคุมการแพร่ระบาดของโรคติดเชื้อไวรัส COVID-19 อย่างเคร่งครัด และได้กําชับให้พนักงานขับรถเพิ่มความระมัดระวังในการขับขี่ สังเกตป้ายเตือน และให้ควบคุมความเร็วให้เป็นไปตามที่กฎหมายกําหนด รวมทั้งขอความร่วมมือผู้โดยสารคาดเข็มขัดนิรภัย และสวมหน้ากากอนามัยหรือหน้ากากผ้าตลอดการเดินทางด้วย
รัฐบาลไทย-ข่าวทำเนียบรัฐบาล-กรมทางหลวงชนบท เผยสถานการณ์น้ำท่วมบริเวณจุดกลับรถบนถนนราชพฤกษ์ ถนนนครอินทร์ ถนนชัยพฤกษ์ สามารถสัญจรผ่านได้แล้วทุกจุด
วันพฤหัสบดีที่ 3 พฤศจิกายน 2565
กรมทางหลวงชนบท เผยสถานการณ์น้ําท่วมบริเวณจุดกลับรถบนถนนราชพฤกษ์ ถนนนครอินทร์ ถนนชัยพฤกษ์ สามารถสัญจรผ่านได้แล้วทุกจุด
พร้อมจัดเจ้าหน้าที่ลาดตระเวนติดตามสถานการณ์   อย่างต่อเนื่อง เพื่อความสะดวกปลอดภัยของประชาชน ตามนโยบายรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กระทรวงคมนาคม เปิดเผยว่า จากสถานการณ์อุทกภัยที่เกิดขึ้นในขณะนี้ ส่งผลให้โครงข่ายถนนทางหลวงชนบทได้รับผลกระทบในหลายพื้นที่ สําหรับในพื้นที่กรุงเทพมหานครและจังหวัดนนทบุรี ปัจจุบันมีถนนในความดูแลรับผิดชอบ ประกอบด้วย ถนนราชพฤกษ์ ถนนนครอินทร์ ถนนชัยพฤกษ์ และบริเวณจุดกลับรถทุกจุด สามารถสัญจรผ่านได้ตามปกติแล้ว ดังนี้
ถนนราชพฤกษ์
- จุดกลับรถใต้สะพานข้ามคลองมหาสวัสดิ์ กม. ที่ 13+900
- จุดกลับรถใต้สะพานข้ามคลองบางกอกน้อย กม. ที่ 17+200 และ 17+400
- จุดกลับรถใต้สะพานข้ามคลองอ้อมนนท์ กม. ที่ 20+300 และ 20+500
ถนนนครอินทร์
- บนถนนนครอินทร์ ช่วง กม. ที่ 5+600 - 5+850
- จุดกลับรถใต้สะพานพระราม 5 กม. ที่ 2+500
- จุดกลับรถใต้สะพานข้ามคลองบางกอกน้อย กม. ที่ 5+200 และ 5+400
- จุดกลับรถใต้สะพานข้ามคลองบางราวนก กม. ที่ 9+950 และ 9+970
ถนนชัยพฤกษ์
- จุดกลับรถใต้สะพานพระราม 4 กม. ที่ - 0+750
อธิบดีกรมทางหลวงชนบท กล่าวเพิ่มเติมว่า อย่างไรก็ตามได้กําชับให้สํานักบํารุงทาง โดยหมวดบํารุงทางหลวงชนบทราชพฤกษ์ หมวดบํารุงทางหลวงชนบทนครอินทร์ และหมวดบํารุงทางหลวงชนบทชัยพฤกษ์ ติดตั้งเครื่องสูบน้ําในบริเวณที่มีจุดเสี่ยง พร้อมจัดเจ้าหน้าที่เฝ้าระวังถนนในโครงข่ายในความรับผิดชอบอย่างใกล้ชิด เพื่ออํานวยความสะดวกปลอดภัยในการเดินทางให้กับประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทั้งนี้ ประชาชนสามารถแจ้งเหตุอุทกภัยหรือขอความช่วยเหลือได้ที่แขวง
ทางหลวงชนบททุกจังหวัด หรือสายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ครม. ไฟเขียว ขยายเวลา "ฟรีวีซ่า - Visa on Arrival" ให้ต่างชาติพำนักในไทยได้นานขึ้น หนุนฟื้นเศรษฐกิจการท่องเที่ยว
วันพฤหัสบดีที่ 22 กันยายน 2565
ครม. ไฟเขียว ขยายเวลา "ฟรีวีซ่า - Visa on Arrival" ให้ต่างชาติพํานักในไทยได้นานขึ้น หนุนฟื้นเศรษฐกิจการท่องเที่ยว
....
ที่ประชุม ครม. (20 ก.ย. 65) เห็นชอบขยายเวลาการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ ตั้งแต่วันที่ 1 ต.ค. 65 - 31 มี.ค. 66 ดังนี้
.
1.คนต่างด้าวที่ขอรับการตรวจลงตรา Visa on Arrival ขยายระยะเวลาจากเดิมอยู่ได้ไม่เกิน 15 วัน เป็นไม่เกิน 30 วัน
2.คนต่างด้าวผู้ถือหนังสือเดินทางของประเทศที่รัฐบาลของประเทศนั้น ได้ทําความตกลงระหว่างกันกับรัฐบาลไทย กรณีการยกเว้นการตรวจลงตรา จากเดิมอยู่ได้ไม่เกิน 30 วัน ขยายเป็นไม่เกิน 45 วัน
3.คนต่างด้าวที่เข้ามาในราชอาณาจักรชั่วคราวซึ่งได้รับการยกเว้นการตรวจลงตรา ประเภท ผ.30 ซึ่งเป็นมาตรการที่ไทยให้ฝ่ายเดียว จากเดิมอยู่ได้ไม่เกิน 30 วัน ขยายเป็นไม่เกิน 45 วัน
.
การขยายเวลาในครั้งนี้เพื่อกระตุ้นให้เกิดการเดินทางเข้ามาท่องเที่ยวในประเทศไทยและเพิ่มค่าใช้จ่ายของนักท่องเที่ยวระหว่างที่อยู่ในประเทศไทย ซึ่งจะเป็นการฟื้นฟูเศรษฐกิจการท่องเที่ยวและเยียวยาผลกระทบจากสถานการณ์โควิด-19
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. ลงพื้นที่ตรวจการดำเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันพฤหัสบดีที่ 15 กันยายน 2565
รฟม. ลงพื้นที่ตรวจการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
.....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมโดย กองสิ่งแวดล้อม ฝ่ายพัฒนาโครงการรถไฟฟ้า ลงพื้นที่ตรวจสอบและติดตามการดําเนินงานลดผลกระทบด้านสิ่งแวดล้อมในเขตพื้นที่ก่อสร้าง โครงการรถไฟฟ้า สายสีเหลือง ช่วงลาดพร้าว - สําโรง ตลอดแนวเส้นทางก่อสร้างโครงการ ตั้งแต่สถานีลาดพร้าว บนถนนลาดพร้าว ไปจนถึงสถานีสําโรง บนถนนเทพารักษ์ โดยได้ตรวจสอบการดําเนินงานกําจัดของเสียและการคัดแยกขยะจากการก่อสร้าง การทําความสะอาดบริเวณพื้นที่ก่อสร้าง การปิดคลุมกองดิน กองทราย และเศษวัสดุก่อสร้างต่างๆ พร้อมทั้งตรวจสอบการติดตั้งรั้วทึบล้อมรอบพื้นที่ก่อสร้าง เพื่อเป็นการกําหนดเขตการก่อสร้างให้ชัดเจน รวมไปถึงได้เน้นย้ําผู้รับสัมปทาน ในกรณีที่มีการก่อสร้างรบกวนทางเดินเท้าเดิม ให้จัดทําทางเดินเท้าชั่วคราว เพื่อให้สะดวกต่อการสัญจรของประชาชน และให้เจ้าหน้าที่ทุกคนปฏิบัติตามมาตรฐานการลดผลกระทบด้านสิ่งแวดล้อมอย่างเคร่งครัด
สามารถติดตามข้อมูลโครงการฯ ได้ที่เว็บไซต์โครงการ www.mrta-yellowline.com และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-สธ. แนะ “กลุ่มเสี่ยง 608 - เด็กเล็ก” ฉีดวัคซีนโควิดก่อนเข้าฤดูหนาว ช่วยลดป่วยรุนแรง - เสียชีวิต
วันศุกร์ที่ 28 ตุลาคม 2565
สธ. แนะ “กลุ่มเสี่ยง 608 - เด็กเล็ก” ฉีดวัคซีนโควิดก่อนเข้าฤดูหนาว ช่วยลดป่วยรุนแรง - เสียชีวิต
.....
กระทรวงสาธารณสุข เผยขณะนี้สถานการณ์โรคโควิด-19 ของไทย มีแนวโน้มลดลงต่อเนื่อง ประชาชนเริ่มใช้ชีวิตตามปกติมากขึ้น แต่หากต้องเข้าไปในพื้นที่คนหนาแน่น การระบายอากาศไม่ดี ยังคงต้องสวมหน้ากากอนามัย และล้างมือบ่อย ๆ ส่วนการมารับวัคซีนโควิด-19 ขณะนี้มีการฉีดไปแล้ว 142.8 ล้านโดส ความครอบคลุมเข็มปกติเกือบ 82% แต่เข็มกระตุ้นในทุกกลุ่มยังมารับน้อยไม่ถึง 50%
.
การได้รับวัคซีนเข็มกระตุ้นเข็ม 4 จะช่วยลดอาการรุนแรงและการเสียชีวิตได้เกือบ 100% โดยเฉพาะผู้ที่อยู่ในกลุ่มเสี่ยง 608 หากได้รับวัคซีนเข็มที่ 2 หรือ 3 มาแล้วเกิน 3 - 4 เดือน ให้มารับวัคซีนเพื่อเพิ่มภูมิคุ้มกัน ส่วนกลุ่มเด็กเล็ก อายุ 6 เดือน – 4 ปี ซึ่งยังไม่เคยสร้างเสริมภูมิคุ้มกันโรคโควิด-19 ผู้ปกครองสามารถให้เด็กฉีดพร้อมกับวัคซีนป้องกันโรคอื่น ๆ ได้ จะช่วยลดความเสี่ยงอาการรุนแรงและเสียชีวิต รวมถึงการเกิดภาวะอักเสบของอวัยวะต่าง ๆ ในร่างกายเด็ก (MIS-C) ได้
.
ขณะที่ช่วงฤดูหนาวจะมีการระบาดของเชื้อไวรัสก่อโรคเพิ่มขึ้นหลายโรค รวมถึงโรคโควิด-19 ดังนั้น ขอให้กลุ่มเสี่ยงทั้งกลุ่ม 608 และผู้ปกครองพาเด็กเล็กต่ํากว่า 5 ปี มารับวัคซีนเพื่อสร้างเสริมภูมิคุ้มกันโรคโควิด-19 ก่อนที่จะถึงฤดูหนาว ได้ที่รพ.ชุมชน/รพ.ใกล้บ้าน ในสังกัดกระทรวงสาธารณสุขโดยไม่เสียค่าใช้จ่าย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กฐินพระราชทานของกระทรวงกลาโหม ประจำปี ๒๕๖๕
วันศุกร์ที่ 4 พฤศจิกายน 2565
กฐินพระราชทานของกระทรวงกลาโหม ประจําปี ๒๕๖๕
ในวาระที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานผ้าพระกฐินให้กระทรวงกลาโหมนําไปถวายพระสงฆ์จําพรรษา
ณ วัดสังเวชวิศยารามวรวิหารแขวงวัดสามพระยา เขตพระนคร กรุงเทพมหานคร ในวันพฤหัสบดี ที่ ๓ พฤศจิกายน ๒๕๖๕ เวลา ๑๔.๓๐ นาฬิกา โดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหมเป็นประธานในพิธี โดยกระทรวงกลาโหมขอถวายปัจจัยสี่ อันควรแก่สมณะบริโภคเพื่อบํารุงพระอารามเป็นมูลค่า จํานวน ๕,๐๕๔,๓๕๙ บาท และมอบทุนการศึกษาให้กับโรงเรียนวัดสังเวช (สังกัด กทม.) ในโครงการเสริมสร้างศักยภาพทางการศึกษาอย่างยั่งยืน มูลค่า ๒๐๐,๐๐๐ บาท นับเป็นพระมหากรุณาธิคุณและเป็นสิริมงคลอันใหญ่หลวงแก่บรรดาข้าราชการ พนักงานราชการ และลูกจ้างของกระทรวงกลาโหม
สําหรับวัดสังเวชวิศยารามวรวิหาร เป็นพระอารามหลวงเก่าแก่ มีประวัติศาสตร์มายาวนานมาตั้งแต่สมัยกรุงศรีอยุธยาตอนปลาย เดิมชื่อว่าวัดสามจีนเหนือ และต่อมาเรียกชื่อวัดบางลําพู ตั้งอยู่ทางเชื่อมระหว่างถนนพระอาทิตย์กับถนนสามเสน เป็นพระอารามหลวงชั้นตรี ชนิดวรวิหาร และยังเป็นพระอารามที่สําคัญแห่งหนึ่งของกรุงรัตนโกสินทร์ เป็นวัดในพระบรมราชูปถัมภ์มาตั้งแต่รัชกาลที่ ๑ โดยต่อมาพระบาทสมเด็จพระจอมเกล้าเจ้าอยู่หัว รัชกาลที่ ๔ ทรงพระกรุณาโปรดเกล้าฯ เปลี่ยนชื่อจากวัดบางลําพูว่า “วัดสังเวชวิศยาราม”นอกจากเป็นวัดที่มีประวัติศาสตร์มาอย่างยาวนานแล้ว สมเด็จพระพุฒาจารย์ (โต พฺรหฺมรํสี) ซึ่งเป็นพระเกจิเถราจารย์ผู้ทรงคุณด้านวิชชาคาถาอาคม เมตตามหานิยม ขณะเป็นสามเณรก็ได้จําพรรษาอยู่วัดสังเวชวิศยารามวรวิหารและยังมีพระมหาเถระชั้นผู้ใหญ่หลายท่านที่เคยประทับอยู่วัดแห่งนี้อีกด้วย
รัฐบาลไทย-ข่าวทำเนียบรัฐบาล-ยอดผู้ติดเชื้อและเสียชีวิตจากโควิด19 อยู่ในระดับต่ำต่อเนื่อง ตอกย้ำประสิทธิภาพวัคซีนช่วยเพิ่มภูมิคุ้มกัน เชิญชวนประชาชนเข้ารับเข็มกระตุ้น ลดป่วยหนัก เสียชีวิต
วันอังคารที่ 20 กันยายน 2565
ยอดผู้ติดเชื้อและเสียชีวิตจากโควิด19 อยู่ในระดับต่ําต่อเนื่อง ตอกย้ําประสิทธิภาพวัคซีนช่วยเพิ่มภูมิคุ้มกัน เชิญชวนประชาชนเข้ารับเข็มกระตุ้น ลดป่วยหนัก เสียชีวิต
ยอดผู้ติดเชื้อและเสียชีวิตจากโควิด19 อยู่ในระดับต่ําต่อเนื่อง ตอกย้ําประสิทธิภาพวัคซีนช่วยเพิ่มภูมิคุ้มกัน เชิญชวนประชาชนเข้ารับเข็มกระตุ้น ลดป่วยหนัก เสียชีวิต ศบค.ประชุมประเมินสถานการณ์ 23 ก.ย.นี้
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า สถานการณ์โควิด19 ในประเทศไทยปรับตัวดีขึ้นอย่างต่อเนื่อง เห็นได้จากยอดผู้ป่วยใหม่และผู้เสียชีวิตที่ลดลงและทรงตัวในระดับต่ํา โดยเฉพาะในรอบประมาณ 1 สัปดาห์ที่ผ่านมาหรือระหว่างวันที่ 12-20 ก.ย. 65 ส่วนใหญ่ยอดผู้ป่วยใหม่อยู่ในระดับต่ํากว่า 1,000 รายต่อวัน มีเพียงวันที่ 14-15 ก.ย. ที่เกินกว่าระดับดังกล่าว(1,321 ราย และ 1,125 รายตามลําดับ) ขณะที่ผู้เสียชีวิตอยู่ที่ 10-15 คนต่อวัน สําหรับผู้ป่วยใหม่ ณ วันที่ 20 ก.ย. 65 อยู่ที่ 774 ราย
จํานวนผู้ป่วยและผู้เสียชีวิตที่ลดลงอย่างต่อเนื่อง แม้รัฐบาลโดยศูนย์บริหารสถานการณ์โควิด19 (ศบค.) จะผ่อนคลายมาตรการทั้งภายในและระหว่างประเทศ โดยเปิดประเทศเต็มรูปแบบมาตั้งแต่เดือนก.ค. เป็นต้นมา แสดงให้เห็นถึงประสิทธิภาพและประสิทธิผลของวัคซีนที่เป็นเกราะป้องกันโรคได้เป็นอย่างดี
น.ส.ไตรศุลี กล่าวว่า ในระยะต่อไปจะยังมีมาตรการส่งเสริมการท่องเที่ยวซึ่งคาดว่าจะมีชาวต่างชาติเดินทางเข้ามายังประเทศไทยเพิ่มขึ้นอีก โดยเฉพาะช่วงไฮซีซัน ตั้งแต่วันที่ 1 ต.ค. 65-31 มี.ค. 66 ศบค. ได้มีมาตรการขยายระยะเวลาการพํานักชาวต่างชาติที่เดินทางเข้ามาในประเทศไทย โดยให้ผู้ที่ได้รับยกเว้นการตรวจลงตราในการเข้าประเทศไทย (ฟรี วีซ่า) เดิมที่เคยพํานักในประเทศไทยได้ไม่เกิน 30 วัน จะขยายเป็นไม่เกิน 45 วัน ส่วนผู้ที่ได้รับ Visa on Arrival จากเดิมที่พํานักในประเทศไทยได้ไม่เกิน 15 วัน จะขยายเป็นไม่เกิน 30 วัน และในวันที่ 23 ก.ย. 65 นี้ ศบค. ชุดใหญ่จะมีการประชุมเพื่อประเมินสถานการณ์ในรวม และพิจารณามาตรการที่เหมาะสมต่อไป
ดังนี้ ด้วยกิจกรรมทางเศรษฐกิจที่จะเพิ่มขึ้น ตามการผ่อนคลายมาตรการต่างๆ รัฐบาลจึงขอเชิญชวนประชาชนเข้ารับวัคซีนทั้งให้ครบตามเกณฑ์และวัคซีนเข็มกระตุ้น โดยเฉพาะกลุ่มผู้มีความเสี่ยงเช่นกลุ่ม 608 ได้แก่ ผู้สูงอายุที่มีอายุตั้งแต่ 60 ปีขึ้นไป, ผู้ป่วยที่มีโรคประจําตัว 7 โรค และหญิงตั้งครรภ์ เพื่อเพิ่มภูมิคุ้มกัน ลดโอกาสการรับเชื้อ ป่วยหนัก หรือเสียชีวิต
สําหรับผลการฉีดวัคซีนโควิด19 ในประเทศไทย ณ วันที่ 18 ก.ย. 65 พบว่า มีการให้วัคซีนรวมแล้ว 143.14 ล้านโดส โดยประชาชนรับวัคซีนเข็มที่1 แล้ว 57.30 ล้านคน หรือร้อยละ 82.4 ของประชากรทั้งประเทศ รับวัคซีนเข็มที่2 แล้ว 53.80 ล้านคน คิดเป็นร้อยละ 77.3 และรับเข็มที่3 ขึ้นไปแล้ว 32.04 ล้านคน คิดเป็นร้อยละ 46.1
ขณะที่ผู้มีอายุ 60 ปี ขึ้นไปทั่วประเทศ 12.70 ล้านคน มีการรับวัคซีนครบตามเกณฑ์ 2 เข็มแล้ว 10.25 ล้านคน หรือคิดเป็นร้อยละ 80.7 และรับวัคซีนเข็มกระตุ้นแล้ว 6.49 ล้านคน คิดเป็นร้อยละ 51.1
รัฐบาลไทย-ข่าวทำเนียบรัฐบาล-กระทรวงวัฒนธรรมร่วมมอบเครื่องชุดเครื่องบริโภคแก่ผู้ประสบอุทกภัย ณ จังหวัดอ่างทอง
วันพุธที่ 2 พฤศจิกายน 2565
กระทรวงวัฒนธรรมร่วมมอบเครื่องชุดเครื่องบริโภคแก่ผู้ประสบอุทกภัย ณ จังหวัดอ่างทอง
กระทรวงวัฒนธรรมร่วมมอบเครื่องชุดเครื่องบริโภคแก่ผู้ประสบอุทกภัย ณ จังหวัดอ่างทอง
เมื่อวันที่ 1 พฤศจิกายน 2565 เจ้าประคุณ สมเด็จพระมหาธีราจารย์ กรรมการมหาเถรสมาคม, เจ้าอาวาสวัดพระเชตุพน, ประธานคณะกรรมการฝ่ายสาธารณสงเคราะห์ ของมหาเถรสมาคม และประธานกรรมการอบรมประชาชนกลาง (อ.ป.ก.) พร้อมพระครูสุทธิกิจจาทร รองเจ้าคณะจังหวัดอ่างทอง, พระโสภณปริยัติเมธี เจ้าคณะอําเภอโพธิ์ทอง และคณะ เดินทางไปปฏิบัติศาสนกิจถวายสมณบริโภค กัปปิยภัณฑ์ และมอบเครื่องชุดเครื่องบริโภคแก่ผู้ประสบอุทกภัย โดยมี นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา พร้อมข้าราชการ ผู้บริหาร ผู้นําองค์กรปกครองส่วนท้องถิ่น ร่วมมอบเครื่องบริโภคและส่งต่อกําลังใจแก่ผู้ประสบอุทกภัย จํานวน 500 ครอบครัว ณ ศูนย์สภากาชาดไทยเวชพาหน์เฉลิมพระเกียรติ ตําบลบางจัก อําเภอวิเศษชัยชาญ จังหวัดอ่างทอง
รัฐบาลไทย-ข่าวทำเนียบรัฐบาล-บสย. เร่งบรรเทาผลกระทบ ช่วยทันที SMEs น้ำท่วม 25 จังหวัด พักชำระค่าธรรมเนียม-ค่างวด นานสูงสุด  6 เดือน
วันศุกร์ที่ 7 ตุลาคม 2565
บสย. เร่งบรรเทาผลกระทบ ช่วยทันที SMEs น้ําท่วม 25 จังหวัด พักชําระค่าธรรมเนียม-ค่างวด นานสูงสุด  6 เดือน
คณะกรรมการ บสย. อนุมัติมาตรการเร่งด่วนช่วยผู้ประกอบการ SMEs ที่ได้รับผลกระทบจากอุทกภัย พร้อมให้ติดตามสถานการณ์อย่างใกล้ชิดเพื่อประคับประคองธุรกิจ SMEs กลุ่มเปราะบาง
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า คณะกรรมการ บสย. มีมติเร่งด่วนอนุมัติมาตรการพักชําระค่าธรรมเนียมการค้ําประกันสินเชื่อ - ค่าจัดการค้ําประกันสินเชื่อ และ อนุมัติมาตรการช่วยลูกหนี้ ที่เข้าโครงการประนอมหนี้กับ บสย. ที่ได้รับผลกระทบจากอุทกภัยในพื้นที่ 25 จังหวัด เพื่อบรรเทาความเดือดร้อนผู้ประกอบการ SMEs สําหรับลูกค้าและลูกหนี้ค้ําประกันสินเชื่อ บสย. พร้อมให้ติดตามให้ความช่วยเหลือต่อเนื่องโดยเฉพาะกลุ่มเปราะบาง มีผลวันนี้ ดังนี้
1.กลุ่มลูกค้าผู้ประกอบการ SMEs ที่ บสย. ค้ําประกันสินเชื่อ ได้รับผลกระทบจากอุทกภัยปี 2565 และถึงกําหนดชําระค่าธรรมเนียมการค้ําประกันสินเชื่อและค่าจัดการค้ําประกัน (ถ้ามี) ตั้งแต่วันที่ 6 ตุลาคม 2565 ถึงวันที่ 30 พฤศจิกายน 2565 (หนังสือค้ําประกันสินเชื่อ ลงวันที่ 6 ตุลาคม ถึง 30 พฤศจิกายน) โดยสามารถพักชําระออกไปอีก 6 เดือนนับจากวันถึงกําหนดชําระค่าธรรมเนียมเดิม โดยเป็นลูกค้าที่มีสถานประกอบการตั้งอยู่ในเขตพื้นที่ 25 จังหวัดที่ประสบอุทกภัยตามที่กรมป้องกันและบรรเทาสาธารณภัย ประกาศ ณ วันที่ 3 ตุลาคม 2565 หรือที่กรมป้องกันและบรรเทาสาธารณภัยได้มีการประกาศเพิ่มเติมต่อไป แต่หากลูกค้า SMEs รายใดไม่ประสงค์จะเข้าร่วมมาตรการนี้ ยังคงชําระค่าธรรมเนียมการค้ําประกันสินเชื่อและค่าจัดการค้ําประกัน (ถ้ามี) ให้แก่ บสย. ได้ตามปกติ
2. สําหรับกลุ่มลูกหนี้ ที่ประนอมหนี้กับ บสย. ที่ค้างชําระไม่เกิน 3 งวด (ณ วันที่อนุมัติ) และได้รับผลกระทบจากอุทกภัยในพื้นที่ 25 จังหวัด ได้พักชําระค่างวด นานสูงสุด 6 เดือน โดยเริ่มงวดแรกในเดือนที่อนุมัติ แต่ไม่เกินเดือนธันวาคม 2565 ลูกหนี้ บสย. สามารถแจ้งความประสงค์ได้ตั้งแต่วันนี้ – 30 พฤศจิกายน 2565
ทั้งนี้ ผู้ประกอบการ SMEs สามารถแจ้งความประสงค์และสอบถามรายละเอียดเพิ่มเติมได้ที่ บสย. Call Center 02-890-9999
รัฐบาลไทย-ข่าวทำเนียบรัฐบาล-สบพ. จัดโครงการสานฝันการบิน ครั้งที่ 14 “FLY with CATC สานฝันสู่โลกอนาคตที่ไร้ขีดจำกัด”
วันจันทร์ที่ 12 กันยายน 2565
สบพ. จัดโครงการสานฝันการบิน ครั้งที่ 14 “FLY with CATC สานฝันสู่โลกอนาคตที่ไร้ขีดจํากัด”
...
สถาบันการบินพลเรือน รัฐวิสาหกิจ สังกัดกระทรวงคมนาคม ร่วมกับ บริษัท ปตท. จํากัด (มหาชน) จัด “โครงการสานฝันการบิน ครั้งที่ 14” ในรูปแบบการเสวนา ในหัวข้อ “FLY with CATC สานฝันสู่โลกอนาคตที่ไร้ขีดจํากัด” ขึ้น เพื่อมอบโอกาสให้แก่เยาวชนตั้งแต่ระดับมัธยมศึกษาตอนต้นถึงตอนปลาย ระดับประกาศนียบัตรวิชาชีพ (ปวช.) ระดับประกาศนียบัตรวิชาชีพชั้นสูง (ปวส.) รวมถึงบุคคลทั่วไป ที่สนใจและมีความใฝ่ฝันทํางานด้านอุตสาหกรรมการบินทุกประเภท ตลอดจนแนะแนวอาชีพต่าง ๆ ในอุตสาหกรรมการบิน อย่างครบถ้วน ในวันเสาร์ ที่ 17 กันยายน 2565 ตั้งแต่เวลา 09.00น. เป็นต้นไป
ในโอกาสนี้ ขอเชิญชวนเยาวชน และผู้ที่สนใจเข้าร่วมรับฟังการเสวนาฯ ได้ ***ฟรี ไม่เสียค่าใช้จ่าย*** โดยลงทะเบียนผ่านทาง LINK : https://forms.gle/UZu1mj6yuC8CxbZR9 สําหรับผู้ที่ลงทะเบียน 150 คนแรกจะได้เข้าร่วมกิจกรรมแบบ Onsite ณ สถาบันการบินพลเรือน กรุงเทพฯ จะได้รับสิทธิประโยชน์การทดสอบภาษาอังกฤษฟรี อีกทั้งเยี่ยมชมห้องฝึกปฏิบัติการเรียนการสอนของจริง พร้อมร่วมเล่นเกมรับของที่ระลึกมากมายจากหน่วยงานด้านการบินต่างๆ ภายในงาน อีกด้วย ทั้งนี้ สามารถรับชมโครงการฯ ผ่านทางช่องทาง Online Live สด ผ่านทาง Fanpage : สถาบันการบินพลเรือน-Civil Aviation Training Center,Thailand หรือสอบถามเพิ่มเติมได้ที่ แผนกการตลาด สถาบันการบินพลเรือน โทร 0 2272 6108 Email : [emailprotected]
รัฐบาลไทย-ข่าวทำเนียบรัฐบาล-กระทรวงพาณิชย์ส่งเสริม ”ธุรกิจคาร์บอนต่ำ” จัดหลักสูตรประเมิน “Carbon footprint”
วันจันทร์ที่ 19 กันยายน 2565
กระทรวงพาณิชย์ส่งเสริม ”ธุรกิจคาร์บอนต่ํา” จัดหลักสูตรประเมิน “Carbon footprint”
กระทรวงพาณิชย์ส่งเสริม ”ธุรกิจคาร์บอนต่ํา” จัดหลักสูตรประเมิน “Carbon footprint”
วันที่ 19 กันยายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ติดตามการขับเคลื่อนยุทธศาสตร์ด้านการสร้างขีดความสามารถทางการแข่งขันการค้าระหว่างประเทศของไทย ที่มุ่งเน้นพัฒนาศักยภาพผู้ประกอบการในการสร้างมูลค่าเพิ่มให้กับสินค้าและบริการ รวมถึงตอบโจทย์เมกะเทรนด์โลกด้านสิ่งแวดล้อม “การทําธุรกิจคาร์บอนต่ํา” ซึ่งทางกรมส่งเสริมการค้าระหว่างประเทศ (DITP) กระทรวงพาณิชย์ ได้กําหนดแผนดําเนินการให้ความรู้และฝึกอบรมเชิงปฏิบัติการ ด้าน “Carbon footprint” ทุกภูมิภาค
ทั้งนี้ การจัดอบรมในพื้นที่ภาคกลางและภาคเหนือที่ผ่านมา ได้รับผลตอบรับเป็นอย่างดี โดยเป็นความร่วมมือกับสถาบันการศึกษา มุ่งเน้นการยกระดับผู้ประกอบการไทยเตรียมความพร้อมด้านการค้า สร้างการรับรู้ให้กับผู้ประกอบการเข้าใจถึงความสําคัญและประโยชน์ของการดําเนินธุรกิจภายใต้แนวคิด BCG Economy Model และธุรกิจแบบคาร์บอนต่ํา มุ่งสู่ธุรกิจที่เป็นมิตรต่อสิ่งแวดล้อมและยั่งยืน สอดคล้องกับเป้าหมายการพัฒนาที่ยั่งยืนของสหประชาชาติ (Sustainable Development Goals : SDGs) ในการขับเคลื่อนเศรษฐกิจของประเทศ
นางสาวรัชดา กล่าวว่า รัฐบาลมุ่งส่งเสริมให้ผู้ประกอบการไทยตระหนักถึงความสําคัญของการดําเนินธุรกิจที่เป็นมิตรต่อสิ่งแวดล้อม เพราะนอกจากจะเป็นกระแสโลกแล้ว ยังเป็นการสร้างจุดแข็งทางการตลาดของสินค้า รวมถึงได้ร่วมกันเป็นส่วนหนึ่งของการพัฒนาที่ยั่งยืนด้วย โดย นายจุรินทร์ ได้ให้นโยบายว่า ความรู้จากการอบรมในเรื่องดังกล่าวต้องสามารถสร้างมูลค่าทางธุรกิจได้จริง ซึ่งผู้ประกอบการที่เข้าอบรมสามารถนําพื้นฐานองค์ความรู้ไปต่อยอดในกระบวนการผลิตของตนเองในการประเมิน Carbon footprint ของผลิตภัณฑ์ และมีโอกาสเข้าสู่การรับคําปรึกษาเชิงลึกจากผู้เชี่ยวชาญด้านการดําเนินธุรกิจแบบคาร์บอนต่ําด้วย ผู้สนใจข้อมูลเพิ่มเติม สามารถติดต่อกรมส่งเสริมการค้าระหว่างประเทศ (DITP) กระทรวงพาณิชย์ www.ditp.go.th สายตรงการค้าระหว่างประเทศโทร. 1169
........................
รัฐบาลไทย-ข่าวทำเนียบรัฐบาล-“อนุทิน” ชื่นชม “อสม. หมอคนที่ 1” เขตสุขภาพที่ 7 และ 8 ภาคตะวันออกเฉียงเหนือ เป็นที่พึ่งชุมชน มุ่งยกระดับสู่การเป็น “smart อสม.”
วันพุธที่ 14 กันยายน 2565
“อนุทิน” ชื่นชม “อสม. หมอคนที่ 1” เขตสุขภาพที่ 7 และ 8 ภาคตะวันออกเฉียงเหนือ เป็นที่พึ่งชุมชน มุ่งยกระดับสู่การเป็น “smart อสม.”
รองนายกรัฐมนตรีและรัฐมนตรีว่าการกระทรวงสาธารณสุข ชื่นชม อาสาสมัครสาธารณสุข (อสม. ) เขตสุขภาพที่7 และ 8 ภาคตะวันออกเฉียงเหนือ เป็นที่พึ่งชุมชนทั้งเชิงรุกและเชิงรับ ช่วยพื้นที่พ้นวิกฤติโควิด 19 เตรียมพัฒนาและยกระดับสู่การเป็น “Smart อสม.”
วันนี้ (14 กันยายน 2565) ที่อาคารศรีโครตบูรณ์ มหาวิทยาลัยนครพนม จังหวัดนครพนม นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข เปิดการประชุมเสริมศักยภาพ พร้อมประกาศเจตนารมณ์ “อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” มอบนโยบายการดําเนินงาน โดยมี นพ.ณรงค์ สายวงษ์ รองปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพผู้บริหารกระทรวงสาธารณสุข ประธานชมรม อสม.ระดับภาค/เขต/จังหวัด และอําเภอ ชมรม อสม. ต้นแบบสร้างสุขภาพและบุคลากรสาธารณสุขเขตภาคใต้ ร่วมงานกว่า 1,000 คน
นายอนุทิน กล่าวว่า อสม. เป็นหนึ่งกําลังสําคัญในการขับเคลื่อนและพัฒนาสุขภาพของประชาชนในประเทศไทยจากสถานการณ์โควิดที่ผ่านมา อสม. เขตสุขภาพที่ 7 และ 8 ทํางานช่วยบุคลากรทางการแพทย์ ลดภาระงานทั้งเชิงรับ คือ รับมือกับสถานการณ์ สอบสวนโรค สนับสนุน การกักตัว แจกจ่ายยา ให้คําปรึกษา ช่วยเหลือผู้ป่วย และเชิงรุก สร้างความรู้ความเข้าใจเพื่อป้องกันโรค ชักชวนให้คนฉีดวัคซีน จนพื้นที่พ้นวิกฤต เป็นส่วนหนึ่งที่ทําให้ประเทศไทยได้รับการชื่นชม ยอมรับจากประเทศทั่วโลก เป็นต้นแบบให้ประเทศอื่นได้ศึกษา และเป็น “หมอคนที่ 1”ที่มีบทบาทสําคัญ จึงจําเป็นต้องได้รับการพัฒนาความรู้ ทักษะ ศักยภาพการจัดการสุขภาพชุมชน เพื่อการพึ่งตนเองด้านสุขภาพ
โดยในวันนี้เป็นการเปิดการประชุม “อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” เพื่อพัฒนาระบบสุขภาพปฐมภูมิให้เข้มแข็ง ตามนโยบายของกระทรวงสาธารณสุข ให้คนไทยทุกครอบครัว มีหมอประจําตัว 3 คน มีอสม. เป็นหมอคนที่ 1 ใกล้ตัว ใกล้ชิดกับประชาชน ร่วมกับหมอคนที่ 2 และ 3 มุ่งดูแลผู้ป่วย 3 กลุ่ม คือ ผู้ป่วยโรคไม่ติดต่อเรื้อรัง ผู้ป่วยโรคไตเรื้อรัง และผู้สูงอายุติดบ้านติดเตียง ให้มีคุณภาพชีวิตที่ดี
ทั้งด้านสุขภาพร่างกาย จิตใจ สังคม และสภาพแวดล้อม นอกจากนี้ กระทรวงสาธารณสุข ยังเตรียมพัฒนายกระดับ อสม. ในทุกมิติ เช่น การจัดหลักสูตรผู้ช่วยพยาบาลให้กับอสม.หรือทายาทโดยตรง เพื่อช่วยดูแลสุขภาพประชาชนเบื้องต้นได้
นายแพทย์ธเรศ กล่าวว่า การจัดประชุม“อสม. หมอคนที่ 1 ที่พึ่งชุมชน คนรักษ์สุขภาพ ภาคตะวันออกเฉียงเหนือ” เป็นความร่วมมือของกรมสนับสนุนบริการสุขภาพ และกองทุนสนับสนุนการสร้างเสริมสุขภาพ (สสส.) เพื่อเสริมสร้างศักยภาพอสม. ในการทําหน้าที่เป็นหมอคนที่ 1 และจัดการสุขภาพชุมชนเพื่อการพึ่งตนเองด้านสุขภาพ ยกระดับสู่การเป็น “สมาร์ท อสม.” อย่างเข้มแข็งต่อไป
****************************************** 14กันยายน2565
รัฐบาลไทย-ข่าวทำเนียบรัฐบาล-สธ. เร่งขับเคลื่อนแผน “บำบัดฟื้นฟูผู้ติดยาเสพติด” หนุนตั้งศูนย์คัดกรองทุกตำบลทั่วประเทศ
วันอังคารที่ 25 ตุลาคม 2565
สธ. เร่งขับเคลื่อนแผน “บําบัดฟื้นฟูผู้ติดยาเสพติด” หนุนตั้งศูนย์คัดกรองทุกตําบลทั่วประเทศ
.....
กระทรวงสาธารณสุข เผยแนวทางขับเคลื่อนงานบําบัดผู้ติดยาเสพติดในปี 66 โดยจะดําเนินการ “ตั้งศูนย์คัดกรองผู้ติดยาเสพติด” ในทุกตําบล
.
นอกจากนี้ ให้ รพ.ศูนย์/รพ.ทั่วไปทุกแห่ง “เปิดวอร์ดจิตเวชและยาเสพติด” รวมทั้ง รพ.ชุมชนทุกแห่งตั้งกลุ่มงานจิตเวชและยาเสพติด พร้อมบูรณาการหน่วยงานในพื้นที่ "จัดการบําบัดฟื้นฟูโดยชุมชนเป็นฐาน"
.
สําหรับ การบําบัดฟื้นฟูผู้ติดยาเสพติดจะแยกเป็น 3 กลุ่ม ประกอบด้วย
- กลุ่มผู้ติด (สีแดง) จะให้การรักษาตามระบบผู้ป่วยใน ที่สถานพยาบาลสังกัดกรมสุขภาพจิต/กรมการแพทย์ หรือสถานฟื้นฟูฯ ระยะยาว
- กลุ่มผู้เสพ (สีเหลือง) ให้การรักษาแบบผู้ป่วยนอก (OPD) หรือผู้ป่วยในระยะสั้น ที่โรงพยาบาลศูนย์/โรงพยาบาลทั่วไป/โรงพยาบาลชุมชน
- กลุ่มผู้ใช้ยาเสพติด (สีเขียว) ให้มีการบําบัดโดยใช้ชุมชนเป็นฐาน
.
ทั้งนี้ จะดําเนินการตามกรอบ (ร่าง) นโยบายและแผนระดับชาติว่าด้วยการป้องกัน ปราบปราม และแก้ไขปัญหายาเสพติด (พ.ศ. 2566-2570) และนโยบาย ข้อสั่งการของ นายอนุทิน ชาญวีรกูล รองนายกรัฐมนตรีและ รมว.สธ. ในฐานะประธานคณะกรรมการบําบัดรักษาและฟื้นฟูผู้ติดยาเสพติด
.
อ่านเพิ่มเติม คลิก https://www.thaigov.go.th/news/contents/details/60537
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ประกาศแล้ว หลักเกณฑ์ให้คำปรึกษา ก่อนยุติการตั้งครรภ์ แก้ปัญหาทำแท้งผิดกฎหมาย
วันอังคารที่ 27 กันยายน 2565
ประกาศแล้ว หลักเกณฑ์ให้คําปรึกษา ก่อนยุติการตั้งครรภ์ แก้ปัญหาทําแท้งผิดกฎหมาย
ประกาศแล้ว หลักเกณฑ์ให้คําปรึกษา ก่อนยุติการตั้งครรภ์ แก้ปัญหาทําแท้งผิดกฎหมาย
วันที่ 27 ก.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า กระทรวงสาธารณสุขได้ออกประกาศกระทรวงสาธารณสุข เรื่อง การตรวจและรับคําปรึกษาทางเลือกในการยุติการตั้งครรภ์ ตามมาตรา 305 (5) แห่งประมวลกฎหมายอาญา พ.ศ. 2565 โดยได้เผยแพร่ในในราชกิจจานุเบกษาเมื่อที่ 26 ก.ย. 65 และจะมีผลบังคับเมื่อพ้น 30 วันนับแต่วันประกาศ
โดยประกาศฉบับนี้ ได้การวางแนวปฏิบัติ รองรับมาตรา 305 (5) แห่งประมวลกฎหมายอาญาที่กําหนดให้ หญิงซึ่งมีอายุครรภ์เกิน 12 สัปดาห์ แต่ไม่เกิน 20 สัปดาห์ สามารถยุติการตั้งครรภ์ได้โดยไม่ถือเป็นความผิดทางอาญา แต่หญิงนั้นต้องได้รับคําปรึกษาจากผู้ประกอบวิชาชีพเวชกรรมและผู้ประกอบวิชาชีพอื่นตามหลักเกณฑ์และวิธีการที่รัฐมนตรีว่าการกระทรวงสาธารณสุขประกาศกําหนดโดยคําแนะนําแพทยสภาและหน่วยงานที่เกี่ยวข้อง ทั้งนี้ เพื่อให้หญิงนั้นได้รับข้อมูลที่รอบด้านก่อนการตัดสินใจยุติการตั้งครรภ์
น.ส. ไตรศุลี กล่าวว่า ตามประกาศฯ ได้กําหนดขั้นตอนการเข้ารับคําปรึกษาทางเลือก โดยหญิงซึ่งมีอายุครรภ์ตามกําหนดสามารถแจ้งความประสงค์ต่อหน่วยบริการปรึกษาทางเลือก (ซึ่งกรมอนามัยจะประกาศรายชื่อให้ทราบต่อไป) เพื่อเข้ารับคําปรึกษาโดยจะแจ้งผ่านช่องทางใดช่องทางหนึ่งก็ได้ ทั้งแจ้งด้วยตนเอง เป็นหนังสือ ทางโทรศัพท์ หรือสื่ออิเล็กทรอนิกส์
โดยหากหน่วยบริการฯ ดําเนินการตรวจวินิจฉัยอายุครรภ์แล้ว 1) อายุครรภ์ เกิน 12 สัปดาห์ แต่ไม่เกิน 20 สัปดาห์ ให้ดําเนินการให้คําปรึกษาทางเลือก 2) อายุครรภ์ไม่เกิน 12 สัปดาห์ หากหญิงยืนยันจะยุติการตั้งครรภ์ ให้ดําเนินการเพื่อให้หญิงได้รับการยุติการตั้งครรภ์ตามข้อบังคับแพทยสภา 3)อายุครรภ์เกิน 20 สัปดาห์ ให้หน่วยบริการฯ ดําเนินการเพื่อให้หญิงได้รับการดูแลช่วยเหลือหรือได้รับการจัดสวัสดิการสังคมที่เหมาะสม แก่การตั้งครรภ์และเลี้ยงดูบุตรต่อไป
น.ส.ไตรศุลี กล่าวว่า ประกาศฯ ยังได้วางหลักการให้คําปรึกษา เช่น การรับฟังปัญหาของหญิงตั้งครรภ์ด้วยความใส่ใจและเป็นมิตร การไม่ตีตราหรือตัดสินเกี่ยวกับการกระทํา หรือพฤติการณ์ต่าง ๆ ของหญิงตั้งครรภ์ การให้ข้อมูลทางการแพทย์เบื้องต้น ข้อมูลการยุติการตั้งครรภ์แบบองค์รวม การให้อิสระ ไม่โน้มน้าว และไม่บีบบังคับ การรักษาความลับ ซึ่งให้การให้คําปรึกษาต้องดําเนินการโดยเร็วและคํานึงถึงอายุครรภ์ของหญิง ไม่ให้เกินกว่าที่กฎหมายกําหนด
ซึ่งการให้คําปรึกษาทางเลือกในการยุติการตั้งครรภ์ ถือเป็นการส่งเสริมการคุ้มครองสิทธิของผู้หญิงและชีวิตของทารกในครรภ์ อีกทั้งสร้างความมั่นใจต่อบุคลากรการทางการแพทย์ในการให้บริการยุติการตั้งครรค์โดยสมัครใจ ลดแรงจูงใจของผู้หญิงในการทําแท้งผิดกฎหมายด้วย
...............................
รัฐบาลไทย-ข่าวทำเนียบรัฐบาล-มท. สั่ง ผวจ. เป็นหัวเรือใหญ่ ระดมทีมทุก จว. Recheck ข้อมูลแก้ไขปัญหาความยากจนของ ปชช. ให้ครอบคลุม ครบถ้วน ต่อเนื่อง
วันพฤหัสบดีที่ 27 ตุลาคม 2565
มท. สั่ง ผวจ. เป็นหัวเรือใหญ่ ระดมทีมทุก จว. Recheck ข้อมูลแก้ไขปัญหาความยากจนของ ปชช. ให้ครอบคลุม ครบถ้วน ต่อเนื่อง
.....
รัฐบาลโดย ก.มหาดไทยเร่งขับเคลื่อนงาน “แก้ไขปัญหาความยากจน” ของประเทศ ผ่านกลไกศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.)
.
โดยนิยามของคําว่า “ความยากจน” นั้น คือ ทุกเรื่องความเดือดร้อนของ ปชช. ที่กําลังประสบอยู่และไม่สามารถแก้ไขได้ด้วยตนเอง
.
จากผลสํารวจการแก้ไขปัญหาความยากจนและพัฒนาคนทุกช่วงวัยในแพลตฟอร์ม ThaiQM ภาพรวมประเทศ (ข้อมูล ณ วันที่ 24 ต.ค. 65) พบว่า มีจํานวนครัวเรือนที่ประสบปัญหา 3,810,466 ครัวเรือน และได้รับการแก้ไขปัญหาแล้ว 1,908,619 ครัวเรือน (ร้อยละ 50.09) และเมื่อจําแนกตามจํานวนปัญหา มีจํานวน 12,143,656 เรื่อง แก้ไขแล้ว 5,159,142 เรื่อง (ร้อยละ 55.48)
.
ทั้งนี้ เพื่อให้การแก้ไขปัญหาความเดือดร้อนของ ปชช. เป็นไปอย่างครอบคลุม ครบถ้วน และต่อเนื่อง ก.มหาดไทย จึงให้หน่วยงานที่เกี่ยวข้องทุกจังหวัด ลงพื้นที่ดําเนินการสํารวจ Recheck ข้อมูลสภาพปัญหาตามแพลตฟอร์ม ThaiQM ทั้ง 35 ปัญหา โดยจําแนกออกมาให้ผู้ว่าราชการจังหวัดได้เห็นว่า ในพื้นที่จังหวัดมีปัญหาอะไรอยู่บ้าง เพื่อสามารถพิจารณาสั่งการหน่วยงานราชการตามอํานาจหน้าที่ที่เกี่ยวข้องกับสภาพปัญหาให้เป็นหัวเรือใหญ่ “พุ่งเป้าแก้ปัญหา” ได้ทันที
Cr. กระทรวงมหาดไทย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัดฯ ณัฐพล" เคาะแนวทางการดำเนินงาน ปี 66 มุ่งเป้า 4 มิติ โรงงาน ประชาชน สิ่งแวดล้อม และกระจายรายได้
วันศุกร์ที่ 21 ตุลาคม 2565
ปลัดฯ ณัฐพล" เคาะแนวทางการดําเนินงาน ปี 66 มุ่งเป้า 4 มิติ โรงงาน ประชาชน สิ่งแวดล้อม และกระจายรายได้
ปลัดฯ ณัฐพล" เคาะแนวทางการดําเนินงาน ปี 66 มุ่งเป้า 4 มิติ โรงงาน ประชาชน สิ่งแวดล้อม และกระจายรายได้
วันที่ 19 ตุลาคม 2565 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมชี้แจงแผนปฏิบัติการพร้อมมอบนโยบายการดําเนินงานของสํานักงานปลัดกระทรวงอุตสาหกรรม (สปอ.) ประจําปีงบประมาณ พ.ศ. 2566 โดยเน้นย้ําการดําเนินงานภายใต้ 4 มิติ ได้แก่ 1. การสร้างความสําเร็จให้ธุรกิจ 2. การดูแลประชาชนโดยรอบโรงงานอุตสาหกรรม 3. การดูแลรักษาสิ่งแวดล้อม และ 4. การกระจายรายได้ให้กับประชาชน
ทั้งนี้ ได้มอบหมายให้หน่วยงานส่วนกลางและส่วนภูมิภาค ภายใต้การกํากับดูแลของ สปอ. เร่งดําเนินการโครงการต่าง ๆ ประจําปี 2566 อาทิ โครงการแปรรูปสินค้าเกษตรอุตสาหกรรม 1 จังหวัด 1 ชุมชน การส่งเสริมพัฒนาศักยภาพของอุตสาหกรรมในภูมิภาค การสร้างและพัฒนาเครือข่ายอุตสาหกรรมรักษ์สิ่งแวดล้อม การส่งเสริมและพัฒนาอุตสาหกรรมที่ยั่งยืนตามแนวคิด BCG และการยกระดับพืชสมุนไพรไทยเพื่อเข้าสู่อุตสาหกรรมอาหารฟังก์ชั่นและส่วนผสมอาหารฟังก์ชั่น เป็นต้น สําหรับการดําเนินงานดังกล่าว มุ่งเน้นการเชื่อมโยงให้สอดคล้องกับนโยบาย 4 มิติ และเป็นไปตามเป้าหมายอย่างมีประสิทธิภาพในทิศทางเดียวกัน โดยมีผู้อํานวยการกองจากส่วนกลาง สปอ. อุตสาหกรรมจังหวัด และผู้อํานวยการสถาบันเครือข่าย เข้าร่วมการประชุมกว่า 130 คน ผ่านระบบ Zoom
รัฐบาลไทย-ข่าวทำเนียบรัฐบาล-รองปลัด สธ. เผย เหตุการณ์แผ่นดินไหวในเชียงใหม่ และลำพูน ไม่มีสถานบริการตามแนวรอยเลื่อนได้รับผลกระทบ
วันพฤหัสบดีที่ 20 ตุลาคม 2565
รองปลัด สธ. เผย เหตุการณ์แผ่นดินไหวในเชียงใหม่ และลําพูน ไม่มีสถานบริการตามแนวรอยเลื่อนได้รับผลกระทบ
รองปลัดกระทรวงสาธารณสุข เผย เหตุการณ์แผ่นดินไหวในจ.เชียงใหม่ และ จ.ลําพูน สถานบริการตามแนวรอยเลื่อน 164 แห่งไม่ได้รับผลกระทบ ยังสามารถเปิดให้บริการได้ตามปกติ กําชับให้เฝ้าระวังและติดตามสถานการณ์อย่างใกล้ชิด
รองปลัดกระทรวงสาธารณสุข เผย เหตุการณ์แผ่นดินไหวในจ.เชียงใหม่ และ จ.ลําพูน สถานบริการตามแนวรอยเลื่อน 164 แห่งไม่ได้รับผลกระทบ ยังสามารถเปิดให้บริการได้ตามปกติ กําชับให้เฝ้าระวังและติดตามสถานการณ์อย่างใกล้ชิด เร่งสํารวจโครงสร้างอาคาร ซักซ้อมแผนเผชิญเหตุแผ่นดินไหว และจัดทีมหน่วยแพทย์เคลื่อนที่เร็วให้การดูแลประชาชน หากเกิดสถานการณ์รุนแรง
วันนี้ (20 ตุลาคม 2565) นายแพทย์ยงยศ ธรรมวุฒิ รักษาราชการแทนรองปลัดกระทรวงสาธารณสุข เปิดเผยถึงเหตุการณ์แผ่นดินไหวที่จังหวัดเชียงใหม่และจังหวัดลําพูน ว่า ได้รับรายงานเบื้องต้นว่าเกิดแผ่นดินไหววันนี้ เวลา 04.36 น. จุดศูนย์กลางอยู่บริเวณตําบลแม่คือ อําเภอดอยสะเก็ด จังหวัดเชียงใหม่ มีขนาด 4.1 ความลึก 2 กิโลเมตร ทําให้หลายพื้นที่ในจังหวัดเชียงใหม่ และลําพูน ได้รับความรู้สึกสั่นไหว มีสถานบริการของกระทรวงสาธารณสุขมีความเสี่ยงเนื่องจากตั้งอยู่ตามแนวรอยเลื่อนทั้งหมด 164 แห่ง แบ่งเป็น สสจ. 1 แห่ง สสอ. 11 แห่ง รพช. 11 แห่ง และรพ.สต. 141 แห่ง ซึ่งขณะนี้ไม่มีสถานบริการใดได้รับผลกระทบ สามารถเปิดให้บริการได้ตามปกติ
ทั้งนี้ ได้กําชับให้สถานบริการทุกแห่งเฝ้าระวังติดตามสถานการณ์การเกิดแผ่นดินไหวอย่างใกล้ชิด และประสานทีมวิศวกรของกรมสนับสนุนบริการสุขภาพประจําศูนย์เขตในภูมิภาคสํารวจจุดเสี่ยงโครงสร้างอาคารเพื่อให้เกิดความปลอดภัย ซักซ้อมแผนเผชิญเหตุแผ่นดินไหว แผนอพยพผู้ป่วย และจัดเตรียมพื้นที่อพยพที่ปลอดภัย พร้อมทั้งเตรียมทีมหน่วยแพทย์เคลื่อนเร็วให้การดูแลประชาชน หากเกิดสถานการณ์รุนแรง
************************************************** 20 ตุลาคม 2565
รัฐบาลไทย-ข่าวทำเนียบรัฐบาล-“รมว.เฮ้ง” นำผู้บริหารกระทรวงแรงงาน รับมอบสิ่งของช่วยเหลือผู้ประสบอุทกภัย จากหอการค้าไทย และสภาหอการค้าแห่งประเทศไทย
วันอังคารที่ 27 กันยายน 2565
“รมว.เฮ้ง” นําผู้บริหารกระทรวงแรงงาน รับมอบสิ่งของช่วยเหลือผู้ประสบอุทกภัย จากหอการค้าไทย และสภาหอการค้าแห่งประเทศไทย
กระทรวงแรงงาน รับมอบสิ่งของบริจาคเพื่อนําไปช่วยเหลือประชาชนผู้ประสบอุทกภัยในพื้นที่ต่าง ๆ จากหอการค้าไทยและสภาหอการค้าแห่งประเทศไทย มูลค่ากว่า 2 ล้านบาท
กระทรวงแรงงาน รับมอบสิ่งของบริจาคเพื่อนําไปช่วยเหลือประชาชนผู้ประสบอุทกภัยในพื้นที่ต่าง ๆ จากหอการค้าไทยและสภาหอการค้าแห่งประเทศไทย มูลค่ากว่า 2 ล้านบาท พร้อมให้หน่วยงานที่เกี่ยวข้องสร้างการรับรู้มาตรการด้านความปลอดภัยให้ประชาชนเข้าใจและปฏิบัติเพื่อไม่ให้เกิดความสูญเสียแก่ชีวิตและทรัพย์สิน
วันที่ 27 กันยายน 2565 เวลา 15.00 น. นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในการรับมอบสิ่งของบริจาคจากหอการค้าไทยและสภาหอการค้าแห่งประเทศไทย โดยสมาคมอุตสาหกรรมทูน่าไทย สมาคมการค้าอาหารสัตว์เลี้ยงไทย สมาคมอาหารแช่เยือกแข็งไทย และสมาคมผู้ผลิตไก่เพื่อส่งออกไทย โดยมี นายพจน์ อร่ามวัฒนานนท์ รองประธานกรรมการหอการค้าไทย และประธานคณะกรรมการแรงงานและพัฒนาฝีมือแรงงาน เป็นผู้แทนมอบสิ่งของบริจาค เพื่อนําไปช่วยเหลือประชาชนผู้ประสบอุทกภัยในพื้นที่ต่าง ๆ มูลค่ากว่า 2 ล้านบาท ณ บริเวณโถงด้านล่างอาคารกระทรวงแรงงาน โดยรมว.แรงงาน กล่าวชื่นชมและขอบคุณคณะผู้บริหารจากหอการค้าไทยและสภาหอการค้าแห่งประเทศไทย ที่มอบสิ่งของบริจาคในครั้งนี้ สะท้อนให้เห็นว่าคนไทยไม่ทอดทิ้งกันในช่วงเวลาที่ยากลําบาก ทั้งในสถานการณ์การแพร่ระบาดของโควิด-19 และสถานการณ์อุทกภัยในปัจจุบัน ซึ่งท่าน พล.อ.ประวิตร วงษ์สุวรรณ รองนายกรัฐมนตรี รักษาราชการแทนนายกรัฐมนตรี และกํากับดูแลกระทรวงแรงงาน ได้ให้ความสําคัญกับการแก้ไขปัญหาอุทกภัยให้ได้โดยเร็วที่สุด ด้วยการบริหารจัดการน้ําของประเทศทั้งระบบ และได้แสดงความห่วงใยมาถึงผู้ใช้แรงงานและประชาชนทุกคนที่ประสบปัญหาอุทกภัยได้รับความเดือดร้อน ผมจึงได้สั่งการให้แต่ละหน่วยงานในสังกัดกระทรวงแรงงานร่วมกันรณรงค์ประชาสัมพันธ์ให้นายจ้าง ลูกจ้าง ได้รับทราบสถานการณ์อุทกภัยอย่างต่อเนื่อง และให้ความช่วยเหลือตามบทบาทหน้าที่ของแต่ละหน่วยงานรวมทั้งบูรณาการให้ความร่วมมือกับหน่วยงานที่เกี่ยวข้องในการให้ความช่วยเหลือประชาชนในพื้นที่อย่างเต็มที่
ทางด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ในส่วนของ กสร. ได้มอบหมายให้สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ ประชาสัมพันธ์สร้างการรับรู้แก่นายจ้าง ลูกจ้าง เรื่องความปลอดภัยในการทํางาน กรณีเกิดอุทกภัยในสถานประกอบกิจการ เช่น การขนย้ายเครื่องมือ เครื่องจักร อุปกรณ์ที่เกี่ยวข้องกับไฟฟ้า รวมไปถึงระมัดระวังการเกิดกระแสไฟฟ้ารั่วหรือลัดวงจร พร้อมตรวจสอบก่อนการใช้งานหลังน้ําลด เพื่อไม่ให้เกิดการสูญเสียทั้งชีวิตและทรัพย์สิน หากนายจ้าง/เจ้าของสถานประกอบกิจการใดมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
รัฐบาลไทย-ข่าวทำเนียบรัฐบาล-โฆษก สธ.แจงซื้อ "ยาต้านโควิด" เอง มีความเสี่ยงสุขภาพ-เชื้อดื้อยา ต้องให้แพทย์พิจารณาสั่งจ่ายเพื่อความปลอดภัย
วันพุธที่ 14 กันยายน 2565
โฆษก สธ.แจงซื้อ "ยาต้านโควิด" เอง มีความเสี่ยงสุขภาพ-เชื้อดื้อยา ต้องให้แพทย์พิจารณาสั่งจ่ายเพื่อความปลอดภัย
โฆษกกระทรวงสาธารณสุข แจงข้อเสนอให้ประชาชนซื้อ "ยาต้านโควิด" โดยไม่มีใบสั่งแพทย์ มีความเสี่ยงต่อสุขภาพ และอาจทําให้เชื้อดื้อยา จนมีผลระยะยาว ย้ําเป็นยาภายใต้สถานการณ์ฉุกเฉิน ต้องมีแพทย์พิจารณาสั่งจ่ายเพื่อความปลอดภัยสูงสุด
โฆษกกระทรวงสาธารณสุข แจงข้อเสนอให้ประชาชนซื้อ "ยาต้านโควิด" โดยไม่มีใบสั่งแพทย์ มีความเสี่ยงต่อสุขภาพ และอาจทําให้เชื้อดื้อยา จนมีผลระยะยาว ย้ําเป็นยาภายใต้สถานการณ์ฉุกเฉิน ต้องมีแพทย์พิจารณาสั่งจ่ายเพื่อความปลอดภัยสูงสุด เหมือนประเทศที่มีระบบสาธารณสุขเป็นที่ยอมรับระดับสากล
วันนี้ (14 กันยายน 2565) ที่กระทรวงสาธารณสุข จ.นนทบุรี นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข กล่าวถึงกรณีข้อเรียกร้องให้เภสัชกรจ่ายยาต้านไวรัสโควิด 19 ได้เอง แทนที่จะต้องมีใบสั่งแพทย์ ว่า กระทรวงสาธารณสุขเข้าใจความเป็นห่วงจากภาคประชาชน ซึ่งที่ผ่านมามีการปรับระบบเพื่ออํานวยความสะดวกมาตลอด จากเดิมให้จ่ายยาต้านไวรัสโควิดได้เฉพาะในโรงพยาบาลตามแพทย์สั่ง ทําให้เกิดความแออัดในโรงพยาบาล เพราะผู้ป่วยมารวมที่จุดเดียว ปัจจุบันได้เพิ่มทางเลือกให้ร้านขายยาช่วยจ่ายยาได้ ทําให้งานบริการมีความคล่องตัวมากขึ้น ประชาชนได้รับการดูแลเร็วขึ้น แต่ยังไม่สามารถให้เภสัชกรจ่ายยาได้เอง หรือประชาชนซื้อยามารับประทานเองโดยไม่มีใบสั่งแพทย์ เนื่องจากยาต้านไวรัสโควิด ไม่ใช่ยาสามัญประจําบ้าน แต่เป็นยาที่ใช้ภายใต้เงื่อนไขของสถานการณ์ฉุกเฉินด้านสุขภาพ รวมถึงยังมีข้อกังวลเรื่องเชื้อดื้อยา ซึ่งจะทําให้ระบบการรักษามีปัญหาในระยะยาวได้ การให้แพทย์พิจารณาสั่งยาถือเป็นการกรองอีกชั้นหนึ่ง ทําให้ผู้ป่วยได้ใช้ยาบนความปลอดภัยสูงสุด
นพ.รุ่งเรืองกล่าวต่อว่า ประเทศที่มีระบบสาธารณสุขเป็นที่ยอมรับในระดับสากล เช่น สหรัฐอเมริกา ญี่ปุ่น และหลายประเทศในยุโรป มีการกําหนดให้ต้องจ่ายยาต้านไวรัสโควิด 19 ตามใบสั่งแพทย์เช่นกัน ส่วนข้อมูลที่ว่าบางประเทศมีระบบจัดการเวชภัณฑ์ก้าวหน้ากว่าไทย เพราะประชาชนซื้อยาต้านไวรัสได้เองอย่างถูกกฎหมาย ไม่ต้องรอแพทย์สั่ง ข้อเท็จจริงคือ ประเทศเหล่านั้นมีปัญหาขาดแคลนแพทย์ จึงจําเป็นต้องตัดแพทย์ออกจากระบบการพิจารณาจ่ายยา ดังนั้น ขอให้เชื่อมือแพทย์และระบบสาธารณสุขของไทย ซึ่งมีการพิจารณาดําเนินการต่างๆ อย่างรอบคอบ เกณฑ์การจ่ายยาต้านไวรัสโควิดมีคณะกรรมการผู้เชี่ยวชาญซึ่งเป็นอาจารย์แพทย์พิจารณาอย่างละเอียด อย่างไรก็ตาม ทุกข้อเสนอแนะที่สังคมเสนอมา กระทรวงสาธารณสุขจะรับฟังและนํามาพิจารณาปรับใช้ให้เกิดการพัฒนางานต่อไป
****************************************** 14 กันยายน 2565
รัฐบาลไทย-ข่าวทำเนียบรัฐบาล-นายกรัฐมนตรีนัดประชุมกำหนดมาตรการเร่งด่วน ในการแก้ไขปัญหายาเสพติดและอาวุธปืน ณ ทำเนียบรัฐบาล วันพุธ 12 ตุลาคมนี้
วันอังคารที่ 11 ตุลาคม 2565
นายกรัฐมนตรีนัดประชุมกําหนดมาตรการเร่งด่วน ในการแก้ไขปัญหายาเสพติดและอาวุธปืน ณ ทําเนียบรัฐบาล วันพุธ 12 ตุลาคมนี้
นายกรัฐมนตรีนัดประชุมกําหนดมาตรการเร่งด่วน ในการแก้ไขปัญหายาเสพติดและอาวุธปืน ณ ทําเนียบรัฐบาล วันพุธ 12 ตุลาคมนี้
วันที่ 11 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี กล่าวว่า รัฐบาลให้ความสําคัญในการป้องกันและแก้ไขปัญหาอย่างจริงจังเกี่ยวกับการครอบครองอาวุธปืน ยาเสพติด ตลอดจนหาแนวทางการแก้ไขปัญหาทั้งระบบเพื่อป้องกันเหตุร้ายแรงที่อาจจะเกิดขึ้นอีกในอนาคต ดังนั้น พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงได้สั่งการให้จัด “การประชุมเพื่อกําหนดมาตรการเร่งด่วนในการแก้ไขปัญหายาเสพติดและอาวุธปืน” ในวันพุธที่ 12 ตุลาคม 2565 เวลา 09.30 น. ณ ตึกภักดีบดินทร์ ทําเนียบรัฐบาล เพื่อกําหนดมาตรการในการแก้ไขปัญหาที่เกิดขึ้นอย่างจริงจัง โดยเฉพาะในเรื่องปัญหายาเสพติด การครอบครองอาวุธปืน การบําบัดฟื้นฟูผู้ติดยาเสพติด ซึ่งนายกรัฐมนตรีจะเป็นประธานการประชุม โดยผู้เข้าร่วมการประชุมประกอบด้วย พลเอก ประวิตร วงษ์สุวรรณ รองนายกรัฐมนตรี นายวิษณุ เครืองาม รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสมศักดิ์ เทพสุทิน รัฐมนตรีว่าการกระทรวงยุติธรรม นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นายสุชาติ ชมกลิ่น รัฐมนตรีว่าการกระทรวงแรงงาน นางสาวตรีนุช เทียนทอง รัฐมนตรีว่าการกระทรวงศึกษาธิการ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม รวมทั้งอัยการสูงสุด ศาล ผู้บัญชาการตํารวจแห่งชาติ และผู้ว่าราชการกรุงเทพมหานคร โดยให้กระทรวงยุติธรรมทําหน้าที่ฝ่ายเลขานุการในการประชุม
สําหรับประเด็นพิจารณา นายอนุชาฯ กล่าวว่า เพื่อแก้ไขปัญหาให้ตรงจุด และสอดคล้องกับปัญหาในปัจจุบัน จะมีการพิจารณามาตรการในการป้องกัน แก้ไขและปราบปรามการกระทําความผิดเกี่ยวข้องกับยาเสพติดและอาวุธปืน และการบําบัดฟื้นฟูผู้กระทําความผิด รวมถึงการป้องกันและแก้ไขปัญหาด้านสุขภาพจิต
รัฐบาลไทย-ข่าวทำเนียบรัฐบาล-ปลัด พม. ร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 ที่กัมพูชา
วันจันทร์ที่ 17 ตุลาคม 2565
ปลัด พม. ร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 ที่กัมพูชา
ปลัด พม. ร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 ที่กัมพูชา
เมื่อวันที่ 13 ตุลาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เข้าร่วมการประชุมคณะมนตรีประชาคมสังคมและวัฒนธรรมอาเซียน ครั้งที่ 28 (Twenty-Eighth Meeting of the ASEAN Socio-Cultural Community Council: 28th ASCC Council Meeting) ณ โรงแรมสุขะ ราชอาณาจักรกัมพูชา ทั้งนี้ ได้รับเกียรติเข้าเยี่ยมคารวะสมเด็จอัครมหาเสนาบดีเดโช ฮุน เซน นายกรัฐมนตรีแห่งราชอาณาจักรกัมพูชา ซึ่งได้ให้เกียรติมาเป็นประธานในพิธีเปิดการประชุมอย่างเป็นทางการ
นายอนุกูล กล่าวว่า สําหรับการประชุมคณะมนตรีประชาคมสังคมและวัฒนธรรมอาเซียน ครั้งที่ 28 ที่ประชุมได้พิจารณาเอกสารผลลัพธ์รวม 31 ฉบับ ที่จะเสนอต่อผู้นําอาเซียน เพื่อรับรองและรับทราบในการประชุมสุดยอดอาเซียน ครั้งที่ 40 และ 41 ซึ่งจะจัดในเดือนพฤศจิกายน 2565 ทั้งนี้ ตนได้กล่าวเน้นย้ําถึงความก้าวหน้าของการดําเนินงานของคณะกรรมการอาเซียนด้านสตรี (ACW) คณะกรรมาธิการอาเซียนว่าด้วยการส่งเสริมและคุ้มครองสิทธิสตรีและสิทธิเด็ก (ACWC) เจ้าหน้าที่อาวุโสอาเซียนด้านแรงงาน(SLOM) และเจ้าหน้าที่อาวุโสอาเซียนด้านสวัสดิการสังคมและการพัฒนา (SOMSWD) ซึ่งได้รับรองและรับทราบเอกสารผลลัพธ์สําคัญต่างๆ ที่ส่งผลต่อความร่วมมือและความก้าวหน้าในด้านสังคมสงเคราะห์ ตลอดจนการส่งเสริมและคุ้มครองสิทธิที่ดียิ่งขึ้นสําหรับเด็ก สตรี และแรงงานข้ามชาติ นอกจากนี้ ยังได้แสดงความยินดีต่อการดําเนินงานสาขาเยาวชน ในการจัดทําถ้อยแถลงผู้นําอาเซียนว่าด้วยปีเยาวชนอาเซียน พ.ศ. 2565 และการนําข้อเสนอแนะจากการเสวนาเยาวชนอาเซียน ครั้งที่ 1 ณ เมืองเสียมราฐ ราชอาณาจักรกัมพูชา ไปขยายผลเพื่อมุ่งเน้นให้เยาวชนมีส่วนร่วมในกระบวนการตัดสินใจต่าง ๆ
นายอนุกูล กล่าวเพิ่มเติมว่า ตนขอขอบคุณต่อการแสดงความห่วงใยและความเสียใจที่ประเทศต่างๆ มีต่อประเทศไทยถึงเหตุการณ์ความรุนแรงที่เกิดขึ้นที่จังหวัดหนองบัวลําภู และขอแสดงความขอบคุณในนามประเทศไทยต่อ ดาโต๊ะ ลิม จ๊อก ฮอย เลขาธิการอาเซียน เนื่องในโอกาสที่ท่านจะครบวาระการดํารงตําแหน่งในเดือนธันวาคม 2565
รัฐบาลไทย-ข่าวทำเนียบรัฐบาล-บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
วันจันทร์ที่ 5 กันยายน 2565
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ เดินหน้าแนวคิด BCG ขับเคลื่อนเศรษฐกิจไทยเติบโตอย่างยั่งยืน
บีโอไอ ผลักดันแนวคิดเศรษฐกิจ BCG มุ่งใช้ทรัพยากรธรรมชาติอย่างคุ้มค่า สอดคล้องกับทิศทางการพัฒนาเศรษฐกิจจากทั่วโลก เผยสถิติคําขอรับการส่งเสริมฯ กิจการกลุ่ม BCG รอบ 7 ปี 6 เดือน นับจากปี 2558 – มิถุนายน 2565 มีจํานวน 3,320 โครงการ คิดเป็นมูลค่าเงินลงทุน 752,691ล้านบาท ล่าสุดนําสื่อมวลชนเยี่ยมชมกิจการบริษัท ฟรุตต้า ไบโอเมด สตาร์ตอัปไบโอเทคไทยผู้ผลิตพลาสติกชีวภาพชนิด PHA รายแรกของไทย
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน หรือ บีโอไอ เปิดเผยว่าบีโอไอ ให้ความสําคัญกับการส่งเสริมการลงทุนในอุตสาหกรรมต่างๆ ที่เกี่ยวเนื่องกับกิจการกลุ่ม Bio-Circular-Green Economy (BCG Economy) ซึ่งเป็นหนึ่งในอุตสาหกรรมเป้าหมายของประเทศ กิจการในกลุ่ม BCG มีความสําคัญมากต่อเศรษฐกิจไทยและมีการลงทุนในอุตสาหกรรมนี้อย่างต่อเนื่อง พิจารณาได้จากสถิติขอรับการส่งเสริมการลงทุน ตั้งแต่ปี 2558 – มิถุนายน 2565 คําขอรับการส่งเสริมการลงทุนในอุตสาหกรรม BCG มีจํานวนรวม 3,320 โครงการ มูลค่าเงินลงทุนรวม 752,691 ล้านบาท
“รัฐบาลได้กําหนดนโยบายขับเคลื่อนเศรษฐกิจไทยให้เติบโตแบบก้าวกระโดดบนรากฐานการพัฒนาอย่างยั่งยืนโดยปรับเปลี่ยนรูปแบบการพัฒนาเศรษฐกิจและสังคมไปสู่แนวคิดเศรษฐกิจ BCG มุ่งเน้นการใช้ทรัพยากรอย่างคุ้มค่า คํานึงถึงการนําวัสดุต่างๆ กลับมาใช้ประโยชน์ให้ได้มากที่สุด และมุ่งสู่การพัฒนาเศรษฐกิจสีเขียวที่เป็นมิตรกับสิ่งแวดล้อม” นางสาวดวงใจกล่าว
ที่ผ่านมาบีโอไอ มีมาตรการสนับสนุนธุรกิจในกลุ่ม BCG และอุตสาหกรรมที่เกี่ยวเนื่อง ครอบคลุมหลากหลายประเภทกิจการ ไม่ว่าจะเป็นธุรกิจขนาดใหญ่หรือเล็ก และตระหนักถึงความสําคัญของผู้ประกอบการสตาร์ตอัปที่มีเทคโนโลยีและนวัตกรรม โดยให้การสนับสนุนในด้านเงินลงทุนแก่สตาร์ตอัป ตาม พ.ร.บ. ส่งเสริมการลงทุน พ.ศ. 2520 และ พ.ร.บ. การเพิ่มขีดความสามารถในกํารแข่งขันของประเทศ สําหรับอุตสาหกรรมเป้าหมาย พ.ศ. 2560 ซึ่งบีโอไอเชื่อว่าจะสร้างการเปลี่ยนแปลงให้แก่เศรษฐกิจและสังคม และช่วยส่งเสริมความเข้มแข็งและยกระดับเศรษฐกิจไทยไปสู่การพัฒนาที่ยั่งยืนในอนาคต
นายรักชัย เร่งสมบูรณ์ ประธานเจ้าหน้าที่บริหาร บริษัท ฟรุตต้า ไบโอเมด จํากัด กล่าวว่า ประเทศไทยมีศักยภาพทางด้านความหลากหลายของวัตถุดิบ ซึ่งจําเป็นต้องเร่งสร้างเทคโนโลยีเพื่อต่อยอด ไปสู่อุตสาหกรรมชีวภาพขั้นสูง สําหรับฟรุตต้าเริ่มต้นธุรกิจจากการผลิตเครื่องดื่มประเภทน้ําผัก ผลไม้ และมีกากและเศษที่เหลือจากผลไม้ที่ผ่านกระบวนการผลิตในโรงงาน เช่น เปลือกมะละกอ เปลือกกล้วย รวมถึงน้ํามะพร้าวที่ค้างท่อจากการผลิตในปริมาณมาก บริษัทจึงได้คิดค้นการใช้ประโยชน์จากสิ่งเหลือทิ้งข้างต้นและพบว่า สามารถสร้างมูลค่าเพิ่มจากการนํามาใช้เลี้ยงแบคทีเรียที่เป็นต้นกําเนิดของพลาสติกชีวภาพได้ ด้วยการใช้กระบวนการทางด้านปฏิกิริยาชีวภาพเข้ามาเปลี่ยนโครงสร้างโมเลกุลของแบคทีเรีย เพื่อให้ได้แบคทีเรียชนิดที่ดีที่สุด เพื่อนํามาใช้เป็นวัตถุดิบหลักในการผลิตเป็นเม็ดพลาสติกชีวภาพชนิด PHA (POLYHYDROXYALKANOATES) และ PHA BIOPLASTIC COMPOUND และนําไปผลิตเป็นผลิตภัณฑ์จากพลาสติกชีวภาพชนิด PHA เช่น ถุง ขวด หรือบรรจุภัณฑ์พลาสติกอื่น เป็นต้น และจะขยายการลงทุนไปสู่กําลังการผลิตที่ 1,100 ล้านชิ้น นอกจากนี้ บริษัทยังมีแผนต่อยอดงานวิจัยและพัฒนาไปสู่ผลิตภัณฑ์ด้านการแพทย์ เพื่อสร้างมูลค่าเพิ่มให้แก่ผลิตภัณฑ์ และเกิดประโยชน์แก่วงการแพทย์ต่อไป